Yabura.
120.
Biyaasilae xa bɛɛti nde N na Alatala maxandi n ma tɔɔrɛ kui, a n yaabima nɛ. 
Alatala, n natanga wule falɛe dɛ ma, naxee mixie madaxuma. 
Mixi madaxui, a fama munse rabade? 
A fama sɔxɔɛ nan tide tanbɛ raluganxie ra, a fama ganyi tide tɛ wolee ra. 
A xɔrɔxɔ n bɛ lufe ra Meseki bɔxi ma, a xɔrɔxɔ n bɛ lufe ra Kedari bɔnsɔɛ ya ma. 
N bara bu yi mixie ya ma, naxee bɔɲɛsa xɔnxi. 
N tan na bɔɲɛsa nan bɛ, kɔnɔ n nɛfɛ wɔyɛn, e tan wama gere nan xɔn ma. 
